L 290/442
ET
Euroopa Liidu Teataja
10.11.2022
Käesoleva lisa punktides 3.4.2, 3.4.3 ja 3.4.4.2 kirjeldatud lühendatud 1. tüüpi katse korra kohane katsetoimingute järjestus ning vastav laetava elektrisalvestussüsteemi laadimisoleku profiil on esitatud käesoleva lisa liite 1 joonisel A8.App1/7.
3.4.2.
Katseks ettevalmistamine Sõiduk valmistatakse ette käesoleva lisa liite 4 punkti 3 kohaselt.
3.4.3.
Valikrežiimi valimine Valikrežiimiga sõidukite puhul valitakse katserežiim käesoleva lisa liite 6 punkti 4 kohaselt.
3.4.4.
Täiselektrisõidukite 1. tüüpi katse kord
3.4.4.1.
Järjestikuste tsüklitega 1. tüüpi katse kord
3.4.4.1.1.
Kiiruskõver ja pausid Katse sooritamisel läbitakse järjestikused kohaldatavad katsetsüklid, kuni saavutatakse käesoleva lisa punkti 3.4.4.1.3 kohane lõpetamiskriteerium.
Juhi ja/või käitaja puhkepausid on lubatud üksnes katsetsüklitevahelisel ajal ja nende kogukestus võib olla kuni 10 minutit.
Pausi ajal peab jõusüsteem olema välja lülitatud.
3.4.4.1.2.
Laetava elektrisalvestussüsteemi voolu ja pinge mõõtmine Katse algusest kuni lõpetamiskriteeriumi saavutamiseni tuleb kõikide laetavate elektrisalvestussüsteemide elektrivoolu mõõta ja elektripinge määrata käesoleva lisa liite 3 kohaselt.
3.4.4.1.3.
Lõpetamiskriteerium Lõpetamiskriteerium on täidetud, kui sõiduk ületab kiiruskõvera lubatud kõrvalekallet, mis on sätestatud lisa B6 punktis 2.6.8.3.1.2, neli sekundit järjest või kauem.
Gaasipedaal ei tohi olla alla vajutatud.
Sõidukiga tuleb pidurdada seismajäämiseni 60 sekundi jooksul.
3.4.4.2.
Lühendatud 1. tüüpi katse kord
3.4.4.2.1.
Kiiruskõver Lühendatud 1. tüüpi katse koosneb kahest dünaamilisest segmendist (DS 1 ja DS2) koos kahe püsikiiruse segmendiga (CSSM ja CSSE), nagu on näidatud joonisel A8/2.
Joonis A8/2 Lühendatud 1. tüüpi katse kiiruskõver